open-index/open-wikipedia-markdown huggingface dataset:
Delta Auto

**Delta Auto Oy** oli Delta Motor Groupin omistama autokauppaketju, joka myi uusia Kia-, Mitsubishi-, Mazda-, Opel-, Subaru-, Fiat-, Alfa Romeo-, Jeep- ja Maxus-autoja. Delta Auto toimi pääkaupunkiseudulla Herttoniemessä ja Konalassa sekä muualla Suomessa Forssassa, Hämeenlinnassa, Jyväskylässä, Järvenpäässä, Kotkassa, Kuopiossa, Lahdessa, Oulussa, Porissa, Tampereella ja Turussa. 

Huhtikuussa 2023 ruotsalainen Hedin Automotive ilmoitti ostavansa Delta Auton. Yhtiön nykyinen nimi on Hedin Automotive Retail Oy.

## Kritiikkiä
Delta Auton toiminnasta tuli Kilpailu- ja kuluttajavirastolle vuonna 2020 melko paljon valituksia. Kun otetaan huomioon valitusten määrä suhteessa myytyjen autojen määrään, yritys oli tilastoissa viidentenä Sakan, Kamuxin, J. Rinta-Joupin ja Rinta-Joupin Autoliike Oy:n jälkeen.

## Lähteet
Pont d’Arcole

**Pont d’Arcole** on Pariisin keskustassa sijaitseva silta, joka ylittää Seinejoen pohjoisen haaran Île de la Citén saaren kohdalla. Sillan eteläpää on Île de la Citéllä Hôtel-Dieu-sairaalan lähellä ja pohjoispää Place de l’Hôtel-de-Ville -aukion kohdalla lähellä Pariisin kaupungintaloa. Samassa katulinjassa Île de la Citén eteläpuolella on Pont au Double -silta. Siltoja yhdistää saaren poikki kulkeva katu Rue d’Arcole.

Pont d’Arcolen pituus on 80 metriä ja leveys 20 metriä. Sen on rautainen kaarisilta, jonka suunnitteli insinööri Oudry vuonna 1854. Sitä ennen paikalla oli vuonna 1828 valmistunut riippusilta. Tarinan mukaan silta on nimetty vuoden 1830 heinäkuun vallankumouksessa kuolleen vallankumoustaistelijan mukaan. Toisen selityksen mukaan nimi viittaisi Ranskan vallankumoussotien aikana vuonna 1796 Italiassa käytyyn Arcolen sillan taisteluun.

## Lähteet

## Aiheesta muualla
Abelardo L. Rodríguez

**Abelardo L. Rodríguez** (12. toukokuuta 1889 – 13. helmikuuta 1967) oli meksikolainen kenraali ja poliitikko, joka toimi maansa presidenttinä 4. syyskuuta 1932 - 30. marraskuuta 1934. Hän toimi lähinnä nimellisenä valtionpäämiehenä, kun Plutarco Elías Calles käytti edelleen valtaansa taustalla.

## Lähteet

	
## Aiheesta muualla

* Abelardo L. Rodríguez
Taiteen kotitalo

**Taiteen kotitalo** oli Keravan Ahjossa sijainnut taidenäyttely. Näyttelyn toteuttivat 94 taiteilijaa, jotka maalasivat taideteoksia asuntoihin ja tyhjiin rappukäytäviin.
Näyttely toteutettiin tyhjillään olleeseen viisikerroksiseen kerrostaloon. Näyttely avattiin 7. heinäkuuta 2020 ja oli viimeistä kertaa 27. syyskuuta 2020.

Taiteen kotitalo oli Purkutaide-projektin kahdeksas ja suurin toteutus. Töitä ja teoksia Taiteen kotitalossa oli noin 70.

## Lähteet
Miyako

**Miyako** voi tarkoittaa:

## Maantiede
* japanin kielen historiallisesti pääkaupunkia tarkoittanut sana (京 tai 都); Kioto
* Miyako, Japanin kaupunki Iwaten prefektuurissa
* Miyako, Japanin maaseutukaupunki Fukuokan prefektuurissa
* Miyakon piirikunta, Japanin piirikunta Fukuokan prefektuurissa
* Miyakosaaret, Japanin saariryhmä Ryūkyūsaarilla Okinawan prefektuurissa
** Miyakojima, Miyakosaarten pääsaari
** Miyakojima, Japanin kaupunki Miyakosaarilla

## Henkilöt
* Miyako Ishiuchi (s. 1947), japanilainen valokuvaaja
* Chiyo Miyako (1901–2018), japanilainen maailman vanhin elossa ollut ihminen

## Muuta
* miyakon kieli, Miyakosaarilla puhuttu japanilainen kieli
* *[[Miyako (1898)|Miyako]]* (1899), keisarillisen Japanin laivaston panssaroimaton risteilijä
Pont au Double

**Pont au Double** on Pariisin keskustassa sijaitseva silta, joka ylittää Seinejoen eteläisen haaran Île de la Citén saaren kohdalla. Sillan pohjoispää on Île de la Citéllä Notre-Damen katedraalin ja Notre-Damen aukion kohdalla. Samassa katulinjassa Île de la Citén pohjoispuolella on Pont d’Arcole -silta. Siltoja yhdistää saaren poikki kulkeva katu Rue d’Arcole.

Pont au Doublen pituus on 38 metriä ja leveys 20 metriä. Se on valurautainen kaarisilta, jonka poikkipalkit ovat terästä. Silta on rakennettu vuosina 1881–1883 ja sen ovat suunnitelleet insinöörit Bernard ja Lax. Ensimmäisen sillan samalle paikalle rakennutti arkkitehti Gamard vuonna 1631 ja se rakennettiin 1700-luvulla kahdesti uudelleen. Vanha silta palveli läheistä Hôtel-Dieu-sairaalaa. Silta sai nimensä siitä, että sen ylittäjiltä perittiin siltamaksuna yksi *double tournois* eli Toursin kaksoisdenaari, joka oli Ranskassa tuolloin käytössä ollut kolikko.

## Lähteet

## Aiheesta muualla
Julius Wolff

**Julius Wolff** (1834 Quedlinburg – 1910 Charlottenburg, Berliini) oli saksalainen runoilija.

Wolff opiskeli Berliinin yliopistossa ja toimi vuoteen 1869 isältään perimänsä vaatetustehtaan johtajana. Hän julkaisi 1869–1870 *Die Harzzeitung* -nimistä lehteä ja värväytyi sitten Ranskaa vastaan käytyyn sotaan upseeriksi 1870–1871. Hän asui sen jälkeen Berliinin Charlottenburgissa ja omistautui runojen kirjoittamiselle. Wolff kirjoitti ensin kokoelman *Aus dem Felde* (1871). Sen jälkeen hän kirjoitti Scheffelin teosten tyylisiä historiallis-romanttis-isänmaallisia teoksia, jotka olivat hyvin suosittuja, mutta aikanaan niitä ei laadullisesti arvostettu. Wolff kirjoitti myös runsaasti romaaneja ja näytelmiä. Kootut teokset *Sämmtliche werke*, joihin sisältyy Joseph von Lauffin kirjoittama elämäkerta, ilmestyivät vuodesta 1912 alkaen.

## Teokset (valikoima)
* *Aus dem Felde*, 1871, runoja
* *[[Till Eulenspiegel|Till Eulenspiegel redivivus]]*, 1874
* *[[Hamelnin pillipiipari|Der Rattenfänger von Hameln. Eine aventiure]]*, 1876; muokattu näytelmäksi, johon Victor Nessler on säveltänyt musiikin, 1879
* *Der wilde Jäger*, 1877
* *Tannhäuser*, 1880
* *Lurlei* (Lorelei), 1886
* *[[Lentävä hollantilainen|Der fliegende Holländer]]*, 1892 
* *Sämmtliche werke*, 1912–

## Lähteet

## Aiheesta muualla
Verilöyly (elokuva)

**Verilöyly** (, ) on vuonna 1971 ensi-iltansa saanut italialainen giallo-tyyppinen slasher-elokuva, jonka on ohjannut ja kuvannut Mario Bava. Sen pääosia esittää Claudine Auger, Luigi Pistilli ja Laura Betti.

## Näyttelijät

## Aiheesta muualla
*
Insuliini-indeksi

**Insuliini-indeksi** havainnollistaa sitä, että eri ruoka-aineet saavat elimistön tuottamaan eri määriä insuliinia. Insuliini-indeksin lukema kuvastaa ruokailua seuraavan kahden tunnin aikana tapahtuvia veren insuliinipitoisuuden muutoksia.

Insuliini-indeksi täydentää glykeemistä indeksiä, jossa ei huomioida esimerkiksi sitä, että myös proteiini nostaa veren insuliinpitoisuutta. 

Insuliini-indeksi voidaan laskea monella eri tavalla. Yksi vaihtoehto on vertailla eri ruoka-aineista koostuvia joko 250 kilokalorin tai 1 000 kilojoulen suuruisia ruoka-annoksia. Toinen mahdollisuus on käyttää 50 gramman hiilihydraattiannoksia.

## Hiilihydraatit
Runsaasti hiilihydraattia sisältävissä elintarvikkeissa esiintyy voimakasta vaihtelua niiden insuliinia nostavan vaikutuksen suhteen. Sen sijaan ruoan kuitupitoisuudesta ei voida päätellä sen insuliinia nostavaa vaikutusta.  

Ruisleivän insuliini-indeksi on huomattavasti pienempi kuin valkoisella leivällä ja sen aiheuttama korkein insuliinipiikki on jopa 40 prosenttia pienempi. Kaurapuurolla on lähes puolta pienempi insuliini-indeksi kuin saman kalorimäärän omaavilla maissihiutaleilla ja valkoisella tai täysjyvästä valmistetulla pastalla on lähes puolta pienempi insuliini-indeksi kuin valkoisella riisillä ja selvästi yli puolta pienempi kokojyväleipään ja valkoiseen leipään verrattuna. Pastan insuliini-indeksi on vain reilu kolmannes keitettyihin perunoihin verrattuna.

## Proteiinit
Proteiinit nostavat veren insuliinpitoisuutta, mutta kuitenkin hiilihydraatteja vähemmän. Proteiinin lisääminen laskee tämän vuoksi usein ruoan insuliini-indeksiä.    

Etenkin heraproteiinin on havaittu kiihdyttävän insuliinintuotantoa. Joillain matalan glykeemisen indeksin ruoka-aineilla kuten nestemäisillä maitotuotteilla onkin hyvin korkea insuliini-indeksi.    

## Rasvat
Tyydyttymättömät rasvahapot nostavat veren insuliinipitoisuutta, kun taas tyydyttyneet rasvahapot laskevat sitä lähes kaikilla.

## Insuliini-indeksejä taulukoituina

## Lähteet
Włocławekin piirikunta

**Włocławekin piirikunta** () on Puolan piirikunta Kujavia-Pommerin voivodikunnassa. Sen väkiluku oli vuoden 2019 lopussa 86&nbsp;037. Piirikunta jakautuu Kowalin kaupunkikuntaan ja kahteentoista maalaiskuntaan (Baruchowo, Boniewo, Brześć Kujawski (sisältää Brześć Kujawskin kaupungin), Choceń, Chodecz (sisältää Chodeczin kaupungin), Fabianki, Izbica Kujawska (sisältää Izbica Kujawskan kaupungin), Kowal, Lubanie, Lubień Kujawski (sisältää Lubień Kujawskin kaupungin), Lubraniec (sisältää Lubraniecin kaupungin) sekä Włocławek). Hallintokeskus Włocławek on piirikuntatason kaupunki eikä siten kuulu piirikuntaan.

Włocławekin piirikunnan pinta-alasta arviolta 18,7 prosenttia oli metsän peitossa vuonna 2018.

Włocławekin piirikunnan työttömyysaste oli vuoden 2018 lopussa 14,2 prosenttia. Luku on huomattavan suuri koko Puolan työttömyysasteeseen verrattuna.

Vuoden 2019 lopussa Włocławekin piirikunnassa oli 86&nbsp;037 asukasta, joista 50,4 prosenttia naispuolisia ja 49,6 prosenttia miespuolisia. Puolan väestönlaskennassa 2011 väkiluvun laskettiin olevan 87&nbsp;245 ja sen ennakoidaan vuoteen 2050 mennessä pienenevän 74&nbsp;805 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 17,4 prosenttia, työikäisten 62,3 prosenttia ja eläkeikäisten 20,3 prosenttia väestön keski-iän ollessa 41,7 vuotta. Elävänä syntyi vuonna 2019 yhteensä 695 lasta.

## Lähteet
Taito Uusitalo

**Taito Tapio Uusitalo** (23. heinäkuuta 1922 Tampere – 14. lokakuuta 2023 Tampere) oli suomalainen arkkitehti, joka valmistui Teknillisestä korkeakoulusta vuonna 1952. Hänellä ja Olavi Suvitiellä oli yhteinen arkkitehtitoimisto, jossa Uusitalo työskenteli päätoimisesti vuosina 1957–1986. 

## Suunnittelutöitä Tampereella

Sulkeissa on mainittu rakennuksen valmistumisvuosi.

### Uusitalon omia töitä
* Anttilan tavaratalo, Puutarhakatu&nbsp;8 (1967) 
* Tampereen seurakuntien virastotalo, Satakunnankatu&nbsp;11 (1969)  
* Varalan urheiluopiston kurssirakennus (1969) 
* Tampereen keskuspaloaseman laajennusosa (1982) 

### Suvitien kanssa tehtyjä töitä
* Tampereen ateljeetalo (1961) 
* Suomalaisen Klubin talo (As.oy Hämeenpohja), Kuninkaankatu&nbsp;19 – Puutarhakatu&nbsp;13 (1962) 
* Riumpin talo, Hatanpään valtatie&nbsp;4 (1963) 
* Tampereen Seudun Osuuspankin talo (Kiint.oy Hämeenkivi), Hämeenkatu&nbsp;6 (1972) 
* Lamminpään koulun lisärakennus (1979) 

## Lähteet
Kasperi Kropsu

**Kasperi Kropsu** (s. 1993) on suomalainen skeittaaja ja katuvalokuvaaja, joka on erityisesti tunnettu ajattomasta, dokumentaarisesta katukuvaustyylistä ja nostalgisesta estetiikasta. Kropsu ikuistaa omalaatuisissa kuvissaan autenttista kaupunkikuvaa, -kulttuuria ja todellisia ihmiskohtaamisia. 

Kropsu on myös moninkertainen rullalautailun Suomen mestari. Hän oli Suomen maajoukkueen jäsen vuoden 2019 olympiakarsinnoissa, mutta luopui sitten harjoittelusta suurkilpailutasolla.

## Lähteet
William Congreve (keksijä)

**William Congreve** (20. toukokuuta 1772 Hackney, Middlesex – 16. toukokuuta 1828 Toulouse, Ranska) oli brittiläinen sotilas ja keksijä, joka kehitti aseena käytetyn Congreve-raketin.

Congreven isä oli kenraaliluutnantti Sir William Congreve (1743–1814). Congreve aloitti uransa Britannian kuninkaallisessa tykistössä vuonna 1791 ja työskenteli Woolwichin kuninkaallisen asetehtaan laboratoriossa, jonka tarkastajana hänen isänsä toimi. Isänsä kuoltua vuonna 1814 Congreve peri tämän saaman baronetin arvon ja hänet nimitettiin tämän seuraajaksi. Hänet lyötiin myös ritariksi. Vuodesta 1818 kuolemaansa asti Congreve oli lisäksi Plymouthin edustajana parlamentin alahuoneessa. Hän sai kenraaliluutnantin sotilasarvon.

Jo ennen Congrevea oli olemassa mustaanruutiin perustuvia rakettiaseita. Congreve kiinnostui raketeista, joita intialaisen Mysoren kuningaskunnan armeija käytti puolustaessaan Seringapatamia brittejä vastaan vuosina 1792 ja 1799. Congreve onnistui vuonna 1805 kehittämään raketin, joka oli noin metrin mittainen ja johon kuului noin viisimetrinen tasapainottava varsi ja jonka kantomatka oli 1,8 kilometriä. Britannian armeija käytti Congreve-raketteja Napoleonin sodissa muun muassa piirittäessään Boulognea, Kööpenhaminaa ja Danzigia sekä sodassa Yhdysvaltoja vastaan vuonna 1814. Congreve johti itse rakettikomppaniaa Leipzigin taistelussa. Yleensä Congreve-raketit eivät aiheuttaneet merkittävää aineellista vahinkoa viholliselle, mutta niillä oli suuri pelotevaikutus, ja ne lisäsivät kiinnostusta rakettien mahdollisuuksiin aseena. Congreve onnistui myöhemmin parantamaan rakettiensa kantomatkaa ja osumatarkkuutta. Britit käyttivät niitä 1860-luvulle saakka, jolloin tykkien kehitys teki niistä vanhanaikaisia sodankäynnissä. Niitä käytettiin vielä sen jälkeen hätäraketteina meripelastuksessa.

Congreve auttoi Bryan Donkinia kehittämään setelien painamisessa käytettäviä painolaattoja.

## Lähteet

## Aiheesta muualla
Suomenopettajat

**Suomenopettajat ry** oli suomen kieltä opettavien ja alan opiskelijoiden pedagoginen ammattijärjestö, jonka tarkoitus oli edistää suomi toisena kielenä -opetusalaa. Se yhdistyi 1. marraskuuta 2025 uudeksi Suomen kielen ja kirjallisuuden opettajat ry:ksi (SKKO), joka jatkaa *Suomenopettajat*-lehden julkaisemista. 

Yhdistys on perustettu vuonna 1994, ja vuoteen 2019 saakka sen nimenä oli *Suomi toisena kielenä -opettajat ry*. Suomenopettajat on osa Äidinkielen opettajain liittoa. Jäseniä sillä oli 2020-luvun alussa noin tuhat varhaiskasvattajista yliopisto-opettajiin, ja paikallisyhdistyksiä oli kolme: Turussa, Tampereella ja Pohjois-Suomen alueella.

Suomenopettajat vaikutti alaansa koskeviin päätöksiin koulutusasteittain toimivien työryhmiensä, muissa järjestöissä ja työryhmissä toimivien edustajiensa sekä kannanottojen kautta. Lisäksi yhdistys järjesti koulutuksia ja julkaisi suomen kielen opetusta tukevia aineistoja. Jäsenlehti *Suomenopettajat* ilmestyi kolmesti vuodessa. 

## Lähteet
Suomen Lumikenkäilijät

**Suomen Lumikenkäilijät ry** on valtakunnallinen lumikenkäilijöiden yhdistys, joka on perustettu vuonna 1999. Se on liikunta- ja ulkoilujärjestö Suomen Ladun jäsenyhdistys. Yhdistys edistää sekä harraste- että kilpailutoimintaa lumikenkäilyssä.

## Lähteet
Harakiri (vuoden 1962 elokuva)

**Harakiri** () on japanilainen samuraielokuva isännättömäksi jääneestä samuraista vuodelta 1962. Elokuva on *[[jidaigeki]]*-draama (aikakausidraama).
Sen on ohjannut Masaki Kobayashi ja musiikin on säveltänyt Tōru Takemitsu.

Elokuva on palkittu Cannesissa tuomariston erikoispalkinnolla.

## Juoni
Klaaninsa sortumisen jälkeen isännätön samurai (Tatsuya Nakadai) saapuu Ii-klaanin kartanoon pyytäen suorittaa rituaalisen itsemurhan (seppuku) tiluksilla. Iin klaanilaiset epäilevät epätoivoisen roninin vain tavoittelevan uutta asemaa ja pyrkivät pakottamaan hänet teloittamaan itsensä mutta aliarvioivat hänen uskomuksensa ja kunniansa.

Elokuva kertoo yksilön toimesta korruptoituneen ja teennäisen järjestelmän edessä.

## Näyttelijät

## Uusintaversio
**Hara-Kiri: Death of a Samurai** (一命, Ichimei) on elokuvan kolmiulotteinen uusintaversio vuodelta 2011.

## Lähteet
Carl Nyberg

**Carl Nyberg** (3. helmikuuta 1879 Hamina – 6. marraskuuta 1943 Helsinki) oli suomalainen lääkäri ja Helsingin yliopiston professori.

Carl Nybergin vanhemmat olivat kenraalimajuri Frans Edvard Nyberg ja Ida Emilia Aminoff. Hän pääsi ylioppilaaksi 1898 Helsingin suomalaisesta yhteiskoulusta ja valmistui Helsingin yliopistosta filosofian kandidaatiksi 1903, filosofian maisteriksi 1907, lääketieteen kandidaatiksi 1908 sekä lääketieteen lisensiaatiksi ja lääketieteen ja kirurgian tohtoriksi 1913.

Nyberg oli 1900-luvun alkupuolella kemistinä Nobelin laboratoriossa Bakussa. Hän oli sitten Helsingin yliopiston hygienisen laitoksen amanuenssina 1911–1913, patologisen laitoksen bakteriologisena assistenttina 1913–1915 ja lastensairaalan assistenttina 1915–1918. Nyberg toimi Grankullan parantolan kylpylälääkärinä Kauniaisissa 1918–1931. Hän oli vuodesta 1919 alkaen Helsingin yliopiston bakteriologian dosenttina ja vuodesta 1936 alkaen Helsingin yliopiston bakteriologia]n henkilökohtaisena ylimääräisenä professorina. Nyberg oli myös hygienian opettajana Teknillisessä korkeakoulussa vuodesta 1932 lähtien. Hän oli Kauniaisten kauppalanvaltuuston jäsenenä vuodesta 1925 ja toimi Kauniaisten yhteiskoulun lääkärinä.

Carl Nyberg oli naimisissa 1909–1917 Tyra Frida Vivica Eklundhin (k. 1917) kanssa ja vuodesta 1922 Ebba Arinda von Schantzin kanssa. Carl Nybergin veli oli arkkitehti, taidegraafikko ja taidemaalari Frans Nyberg.

## Julkaisuja
* *Suomen suorasiipiset (Orthoptera Fenniae)*. Vanamon kirjasia n:o 3. Yrjö Weilin, Helsinki 1905
* *Über die Kolonien der Lophotrichen Stäbchenbakterien*, Helsingin yliopiston väitöskirja. Helsingfors 1912
* *Bakteriologisia vesitutkimuksia Tampereella keväällä vuonna 1916*. Terveyshoitolautakunnan pyynnöstä suorittanut Carl Nyberg. Tampere 1916
* *Bakteriologisserologisten harjoitustöiden opas*; tekijät Carl Nyberg ja Elsa Ryti. Otava 1928
* *Die Bedeutung der Bakteriophagen im Abwasser*; tekijät Carl Nyberg, Aili Aarnio ja Maja Nyberg. Helsinki 1933
* *Bakteriologian oppikirja hammaslääkäreille*. WSOY 1936

## Lähteet
Mehdi Bennis

**Mehdi Bennis**  on marokkolaistaustainen suomalainen tietoliikennetekniikan tutkija, joka työskentelee Oulun yliopiston langattoman tietoliikenteen professorina. Bennis on tutkinut esimerkiksi viidennen sukupolven langattomia tiedonsiirtojärjestelmiä eli 5G-verkkoja. Hän on lähestynyt tutkimusaiheen pullonkauloja esimerkiksi peliteorian ja koneoppimisen menetelmiä hyväksikäyttäen.  Hän on myös esittänyt, että tulevassa 6G-verkossa tärkeään asemaan voi nousta  raakatiedon välittämisen sijaan "vallankumouksellisesti" dataa kuvaavan parametrisoidun tietomallin välitys.  

Bennis suoritti maisteritutkinnon sähkötekniikan alalta vuonna 2002 (EPFL, Sveitsi & Eurecom-instituutti, Ranska). Hän valmistui tekniikan tohtoriksi Oulun yliopistosta vuonna 2009 tietoliikennetekniikan alalta. Hänen englanninkielinen tulevaisuuden matkapuhelinjärjestelmien radiotaajuusspektrin jakamista eri operaattorien kesken käsittelevä artikkeliväitöskirjansa (2009) oli otsikoitu *Spectrum sharing for future mobile cellular systems*. Hän on Oulun yliopiston dosentti.

Bennis on kirjoittanut runsaasti uusien mobiiliviestiverkkojen aihepiireistä työtoveriensa kanssa. Erityisesti hän on tarkastellut radiotaajuusalueen resurssihallintaa, heterogeenisia verkkoja, peliteorian ja koneoppimisen soveltamista 5G-verkkoon ja tuleviin radiotietoliikenneverkkoihin. Bennis on julkaissut monia tutkimusartikkeleita esimerkiksi kansainvälisen sähköteknisten alojen insinöörijärjestön IEEE:n julkaisusarjoissa. Hän on myös saanut palkintoja tutkimuksistaan. Bennis kuuluu maailman viitatuimpien tutkijoiden joukkoon tietotekniikan alalla (Highly Cited Researchers, luokka Computer Science; 2020). Tämä tunnustus pohjautuu analyytikkayritys Clarivaten ylläpitämään Web of Science -julkaisutietokantaan. Marraskuussa 2020 julkaistuun luetteloon oli valittu yhteensä noin 6&nbsp;400 tutkijaa, joista 3&nbsp;900 oli ryhmitelty johonkin 21:stä selvityksessä mukana oleesta tieteenalaryhmästä ja 2&nbsp;500 oli poikkitieteellisten aihepiirien tutkijoita. Heistä kukin lukeutuu tieteenalaryhmässään viitatuimman prosentin joukkoon kaikista julkaisutietokannassa mukana olevista alan tutkijoista.

## Lähteet

## Aiheesta muualla
*Google Scholar: Bennis Mehdi, University of Oulu  (scholar.google.com)
*Intelligent Connectivity and Networks/Systems Group (ICON) - Dr. Bennis Mehdi
Modula-2

**Modula-2** on Niklaus Wirthin kehittämä ohjelmointikieli. Wirth suunnitteli kielen 1970-luvulla ja se korjaa eräitä Wirthin aiemman Pascal-kielen puutteita. Eräitä puutteita olivat tuki erillisten moduulien käännöksille ja pääsy alhaisen tason toimintoihin sekä moniprosessointituki. Kieli suunniteltiin Lilith-työasemaprojektia varten.

Muun muassa GCC-kääntäjään on kehitetty Modula-2 tuki.

## Lähteet

## Kirjallisuutta
* 

## Aiheesta muualla
* Modula-2 and Oberon (PDF)
Pascual Ortiz Rubio

**Pascual Ortiz Rubio** (10. maaliskuuta 1877 – 4. marraskuuta 1963) oli meksikolainen kenraali ja poliitikko, joka toimi maansa presidenttinä 5. helmikuuta 1930 – 5. syyskuuta 1932. Hän toimi lähinnä nimellisenä valtionpäämiehenä, kun Plutarco Elías Calles käytti edelleen valtaansa taustalla. Ortiz erosi protestina oikean vallan puutteesta kahden ja puolen vuoden kuluttua valinnastaan.

## Lähteet

	
## Aiheesta muualla
Yhdysvaltain presidentinvaalit 1852

**Yhdysvaltain presidentinvaalit 1852** järjestettiin 2. marraskuuta 1896. Vaalit voitti demokraatti Franklin Pierce haastajanaan whig-puolueen Winfield Scott. Pierce sai äänestyksessä 254 valitsijamiestä Scottin 42 valitsijamiesääntä vastaan. Nämä olivat viimeiset vaalit, joissa whigit toimivat päävastustajana demokraateille.

## Tulokset
Yhdysvaltain presidentinvaalit 1852
|- style="background-color:#E9E9E9;text-align:center;"
! colspan="2" rowspan="2" style="text-align:left;" | Presidenttiehdokas
! rowspan="2" colspan="1" style="text-align:left;" | Puolue
! rowspan="2" colspan="1" style="text-align:left;" | Kotiosavaltio
! rowspan="1" colspan="2" style="text-align:left;" | Kansanäänet
! rowspan="2" colspan="1" style="text-align:center;" | Valitsijamiesäänet
|-
! Määrä
! %
|- style="background-color:#E9E9E9;text-align:center;"
|-
| style="background-color:" |
| style="text-align:left;" | Franklin Pierce
| style="text-align:left;" | Demokraatit
| style="text-align:left;" | New Hampshire
| 1&nbsp;601&nbsp;274
| 50,8
| 254
|-
| style="background-color:" |
| style="text-align:left;" | Winfield Scott
| style="text-align:left;" | Whig
| style="text-align:left;" | New Jersey
| 1&nbsp;386&nbsp;580
| 43,9
| 42
|-
| style="background-color:#CFB53B;" |
| style="text-align:left;" | John P. Hale
| style="text-align:left;" | Free Soil
| style="text-align:left;" | New Hampshire
| 155&nbsp;210
| 4,91
| 0
|-
|}

## Lähteet

## Aiheesta muualla
* Geoelections - Kartta vuoden 1852 presidentinvaalien annetuista äänistä
Claes Leonard de la Chapelle

**Claes Leonard de la Chapelle** (19. maaliskuuta 1833 Helsinki – 14. heinäkuuta 1908 Helsinki) oli suomalainen vapaaherra, juristi ja valtiopäivämies. 

De la Chapellen  vanhemmat olivat senaattori, vapaaherra Albrecht Fredrik Richard de la Chapelle ja Anna Charlotta Sacklén. Vapaaherra hänestä tuli isänsä kanssa 1856. De la Chapelle tuli ylioppilaaksi 1849 ja suoritti tuomarintutkinnon 1853, varatuomarin arvon hän sai 1856. Hänestä tuli Turun hovioikeuden ylimääräinen notaari 1854, kanslisti 1857, kirjaaja ja ylimääräinen viskaali 1859, notaari 1861, protonotaari 1865, apujäsen vuodesta 1865 vuoteen 1868, sihteeri ja asessori 1868 ja hovioikeudenneuvos vuodesta 1873 vuoteen 1888, jolloin hän erosi hovioikeuden palveluksesta. De la Chapelle oli aatelissäädyssä edustaja valtiopäivillä 1872, 1877–1878 ja 1882. Hän omisti Tenholassa Lindön tilan vuoteen 1903.

Claes Leonard de la Chapellen veljiä olivat senaattori Frans Richard de la Chapelle ja juristi, valtiopäivämies Karl Viktor de la Chapelle.

## Lähteet
Arvada

**Arvada** on kaupunki Jeffersonin ja Adamsin piirikunnissa Coloradon osavaltiossa Yhdysvalloissa. Sen väkiluku oli vuoden  väestönlaskennassa 106&nbsp;433. Kaupunki perustettiin 24. elokuuta 1904. Arvadan pormestarina toimii Marc Williams. Kaupunki kuuluu Denverin metropolialueeseen. 

## Väestö
Kaupungin asukkaista 79,8 prosenttia on valkoisia, 13,19 prosenttia latinalaisamerikkalaisia ja 2,09 prosenttia aasialaisia. 97,9 prosenttia asukkaista on Yhdysvaltain kansalaisia. Kaupungin väestön keski-ikä on 40,5 vuotta.

## Kuvia kaupungista

Tiedosto:Arvada Olde Town Arvada CO.jpg|Historiallista keskustaa.
Tiedosto:Prayer Chapel, FBC, 6225 Wright St.jpg|Kappeli Arvadassa.


## Lähteet

## Aiheesta muualla

* Kaupungin kotisivut
Louis Wolowski

**Louis François Michel Raymond Wolowski** (1810–1876) oli puolalais-ranskalainen taloustieteilijä ja poliitikko. Hän asettui Puolan kapinan jälkeen 1830-luvulla Pariisiin ja sai Ranskan kansalaisuuden. Hän oli vuodesta 1839 kansantalouden professori Conservatoire national des arts et métiers -tutkimuslaitoksessa, vuodesta 1848 perustuslakia säätävän kansalliskokouksen jäsen. Hänelle myönnettiin 1875 elinikäinen senaattorin arvo. Wolowski osallistui Crédit foncier -pankin perustamiseen.

## Teokset
* *La question des banques* (1864)
* *La question monétaire* (1869)
* *L’or et l’argent* (1870)

## Lähteet

## Aiheesta muualla
Free Soil Party

**Free Soil Party** oli lyhytikäinen puolue, joka toimi Yhdysvalloissa vuosina 1848–1854. Puolue vastusti orjuuden laajentamista uusille läntisille alueille tai uusiin osavaltioihin. Puolue uskoi, että hallitus ei voinut lopettaa orjuutta siellä, missä se jo oli, mutta se voisi rajoittaa sitä uusilla alueilla. 

Puolue asetti Yhdysvaltain entisen presidentin Martin Van Burenin ehdokkaakseen vuoden 1848 presidentinvaaleihin. Vaikka puolue sai vain 10&nbsp;prosenttia äänistä, se heikensi demokraattista ehdokasta ja edisti Whig-puolueen ehdokkaan Zachary Taylorin valintaa presidentiksi. Puolueen äänimäärä väheni noin 5&nbsp;prosenttiin vuoden 1852 presidentinvaaleissa, jolloin John P. Hale oli presidenttiehdokas. Siitä huolimatta puolueella oli jäseniä edustajainhuoneessa ja useissa osavaltioiden lainsäädäntöelimissä.

Puolue liittyi vuonna 1854 perustettuun republikaaniseen puolueeseen, joka vastusti myös orjuuden laajentamista uusiin osavaltioihin.

## Lähteet

## Aiheesta muualla
Tyhjiö (täsmennyssivu)

**Tyhjiö** voi viitata johonkin seuraavista:

* tyhjiö, fysiikassa tila, jossa ei ole ainetta tai sitä on hyvin vähän
* kosminen tyhjiö, avaruuden alue, jossa on galakseja vähän tai ei lainkaan
* ''Tyhjiö'', vuoden 2018 suomalainen elokuva

## Katso myös
* tyhjä
Centennial (Colorado)

**Centennial** on kaupunki Arapahoen piirikunnassa Coloradon osavaltiossa Yhdysvalloissa. Sen väkiluku oli vuoden  väestönlaskennassa 100&nbsp;377. Kaupunki perustettiin vuonna 2001. Centennialin pormestarina toimii Stephanie Piko. 

## Väestö
Kaupungin asukkaista 86,63 prosenttia on valkoisia, 5,05 prosenttia aasialaisia, 2,67 prosenttia afroamerikkalaisia ja 0,34 prosenttia intiaaneja. 3,73 prosenttia asukkaista ei ole Yhdysvaltain kansalaisia. Kaupungin väestön keski-ikä on 41,2 vuotta.

## Kuvia kaupungista

Tiedosto:Arapahoe County Justice Center.JPG|Arapahoen piirikunnan oikeustalo.
Tiedosto:Denver LDSTemple.JPG|Mormonitemppeli Centennialissa.
Tiedosto:United Launch Alliance headquarters.JPG|United Launch Alliancen päämaja.


## Lähteet

## Aiheesta muualla

* Kaupungin kotisivut
Anton Elving

**Anton Elving** (4. heinäkuuta 1855 Loviisa – 7. maaliskuuta 1928 Helsinki) oli suomalainen tilanomistaja ja puunjalostusteollisuuden alalla toiminut liikemies ja toimitusjohtaja.

Elvingin vanhemmat olivat kirurgian maisteri, piirilääkäri Anton Elving (1811–1899) ja Jakobina Ulrika Matilda af Forselles. Hän pääsi ylioppilaaksi 1874 Porvoon alkeisoppilaitoksesta ja valmistui Helsingin yliopistosta filosofian kandidaatiksi 1881, filosofian maisteriksi 1882 sekä agronomiksi Mustialasta 1883.

Elving oli aluksi Siuntion meijerikoulun opettajana mutta hän ryhtyi sitten maanviljelijäksi ja omisti useita maatiloja. Hän asui vuodesta 1887 alkaen Tampereella. Elving osti vuonna 1889 yhdessä veljensä Rudolf Elvingin kanssa Tampereen kattohuopatehtaan ja oli tehtaan johtajana. Vuonna 1904 Elving perusti Suoniemellä omistamansa Kuljun kartanon yhteyteen Siuron puuhiomon ja Kuljun höyrysahan toiminimellä Anton Elving ja johti molempia yrityksiä. Hän oli myös Ab Walkiakoski-yhtiön johtokunnan puheenjohtajana ja toimi aktiivisesti puunjalostusteollisuuden järjestöissä. Elving oli lisäksi Tampereen kaupunginvaltuuston jäsenenä. Elving muutti 1913 Tampereelta Helsinkiin. Hän oli Suomen paperiyhdistyksen toimitusjohtajana 1914–1916.

Elving oli porvarissäädyssä Tampereen edustaja valtiopäivillä 1905–1906.

Anton Elving oli naimisissa vuodesta 1889 Maria Procopén kanssa. Anton Elvingin veli oli vuorineuvos Rudolf Elving.

## Lähteet
Harakiri (täsmennyssivu)

**Harakiri** tarkoittaa seuraavia asioita:
* seppuku, perinteinen japanilainen rituaali-itsemurha
* *[[Harakiri (vuoden 1919 elokuva)|Harakiri]]*, Fritz Langin ohjaama elokuva vuodelta 1919
* *[[Harakiri (vuoden 1962 elokuva)|Harakiri]]*, Masaki Kobayashin ohjaama elokuva vuodelta 1962
* *[[Harakiri (albumi)|Harakiri]]*,  Serj Tankianin albumi vuodelta 2012
Emilio Portes Gil

**Emilio Portes Gil** (3. lokakuuta 1890 – 10. joulukuuta 1978) oli meksikolainen diplomaatti ja poliitikko, joka toimi maansa presidenttinä 1. joulukuuta 1928 – 4. helmikuuta 1930. Hänet valittiin tehtävään, kun vaalivoittaja Álvaro Obregón oli murhattu. Portes Gil toimi lähinnä nimellisenä valtionpäämiehenä, kun Plutarco Elías Calles käytti edelleen valtaansa taustalla.

Portes Gil sovitteli kirkon ja valtion välistä kiistaa, joka tunnetaan Cristero-kapinana. Presidenttikautensa jälkeen hän toimi maansa suurlähettiläänä Ranskanssa ja Kansainliitossa. 

## Lähteet

	
## Aiheesta muualla
Kuljun kartano (Suoniemi)

**Kuljun kartano** on Kuloveden rannalla Nokialla entisen Suoniemen kunnan alueella sijaitseva kartano, joka muodostettiin 1670 säteriratsutilaksi. Suoniemen Kuljun ja Kauniaisten kylät annettiin 1641 läänityksenä Ruotsin armeijan ylipäällikölle, sotamarsalkka Herman Wrangelille. Tämän läänityksen peruuttamisen jälkeen perustettiin kyliin Kuljun kartano ja 1690-luvulla Kauniaisten kartano. Kuljun kartanon maat ulottuivat aina Siuronkoskeen saakka, jossa kartanolla oli omistuksessaan vesimyllyjä. Kuljun kartanolla oli useita torppia 1700-luvulta alkaen. Kartanon torpat sijaitsivat Siurossa sekä Järvenjärven ja Jokistenjärven rannoilla. Torpat itsenäistyivät vuodesta 1918 alkaen. Toisen maailmansodan jälkeen kartanon maita pakkoluovutettiin maanhankintalain nojalla siirtoväelle noin 600 hehtaaria, ja uusia maatiloja muodostettiin 48.

Mellinin suku omisti Kuljun kartanon lähes 200 vuoden ajan. Vuonna 1894 kartanon osti maisteri Anton Elving, ja kartano on sen jälkeen ollut Elvingin suvun omistuksessa. Vuonna 1904 Anton Elving perusti Kuljun kartanon yhteyteen Siuron puuhiomon ja Kuljun höyrysahan toiminimellä Anton Elving. Nykyisin Kuljun kartanon omistaa Elving-suvun perillinen Antonia Berglund.

Kuljun kartanon päärakennuksen runko on vuodelta 1767. Kaksikerroksinen klassistyylinen hirsinen päärakennus on rapattu. Päärakennusta korjattiin ja laajennettiin matalimmilla sivurakennuksilla vuosina 1916–1917 arkkitehti Birger Federleyn suunnitelmien mukaan. Kuloveden puolella sijaitsevaa kartanopuistoa reunustavat puurivit ja etelän puolella Porin radan vieressä kuusiaita. Päärakennuksesta kartanon talouspihalle kulkevan kujan varrella on useita talous- ja asuinrakennuksia. Kartanon navetan runko on alun perin muurattu savesta ja kanervista 1740 ja se on verhoiltu tiilillä vuonna 1900. Kartanoon liittyy myös muonamiesten 1920-luvulla rakennettu asuinrakennusryhmä. 

Tampere–Pori-rata ohittaa Kuljun kartanon aivan Kuloveden rannassa. Radalla oli kartanon kohdalla Kuloveden seisake, joka oli toiminnassa radan avaamisesta, vuodesta 1895 vuoteen 1971. Seisake nimettiin Kulovedeksi, koska Riihimäki–Tampere-radalla oli jo ennestään Kulju-niminen rautatieliikennepaikka. Kuloveden liikennepaikan rakennukset on purettu.

Elokuvassa *[[Mommilan veriteot 1917]]* (1973) Kuljun kartano esittää Mommilan kartanoa sekä sisä- että ulkokuvissa.

## Lähteet

## Aiheesta muualla
* Ilmakuva Kuljun kartanon rakennuksista, vastavalo.net
Jósefina Alanko

**Jósefina Alanko** (Johanna Jessika Josefina Alanko) (s. 1993 Juuka), on suomalainen taidemaalari ja keramiikkataiteilija. Alanko on valmistunut Kankaanpään taidekoulusta 2018. Alanko yhdistää maalauksiinsa eri materiaaleja kuten lankaa ja silikonia. 

Vuonna 2023 Jósefina Alanko valittiin Strabag kunstforumin taidekilpailun viiden parhaan taiteilijan finaaliin Itävallassa Wienissä.  Palkinto on yksi Itävallan tärkeimmistä yksityisellä pääomalla perustetuista kuvataiteen tunnustuksista. Alanko voitti kilpailun ensimmäisen sijan.

## Lähteet

## Aiheesta muualla
* Taiteilijan kotisivut  
*https://kuvataiteilijamatrikkeli.fi/en/artist/alanko-josefina
*https://finlandabroad.fi/web/aut/ajankohtaista/-/asset_publisher/TV8iYvdcF3tq/content/j%C3%B3sefina-alangon-nayttely-nahtavilla-wienissa/384951
*https://www.strabag-kunstforum.at/artaward-en/juryvorauswahl-und-auszeichnungen-en-us/showartist/14329
Żninin piirikunta

**Żninin piirikunta** () on Puolan piirikunta Kujavia-Pommerin voivodikunnassa. Sen väkiluku oli vuoden 2019 lopussa 70&nbsp;190. Piirikunta jakautuu kuuteen maalaiskuntaan, jotka ovat Barcin (sisältää Barcinin kaupungin), Gąsawa, Janowiec Wielkopolski (sisältää Janowiec Wielkopolskin kaupungin), Łabiszyn (sisältää Łabiszynin kaupungin), Rogowo sekä Żnin (sisältää hallintokeskus Żninin kaupungin).

Żninin piirikunnan pinta-alasta arviolta 17,3 prosenttia oli metsän peitossa vuonna 2018.

Żninin piirikunnan työttömyysaste oli vuoden 2018 lopussa 9,3 prosenttia. Luku on huomattavan suuri koko Puolan työttömyysasteeseen verrattuna.

Vuoden 2019 lopussa Żninin piirikunnassa oli 70&nbsp;190 asukasta, joista 50,5 prosenttia naispuolisia ja 49,5 prosenttia miespuolisia. Puolan väestönlaskennassa 2011 väkiluvun laskettiin olevan 71&nbsp;001 ja sen ennakoidaan vuoteen 2050 mennessä pienenevän 60&nbsp;296 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 18,6 prosenttia, työikäisten 60,4 prosenttia ja eläkeikäisten 20,9 prosenttia väestön keski-iän ollessa 41,1 vuotta. Elävänä syntyi vuonna 2019 yhteensä 670 lasta.

## Lähteet
Rosa Pohjolainen

**Rosa Pohjolainen** (s. 20. heinäkuuta 2003) on suomalainen alppihiihtäjä. Hän edustaa Hyvinkään Slalomseura Sukkulaa.

Pohjolainen saavutti Lausannen nuorten olympialaisissa 2020 kultaa paripujottelun joukkuekilpailussa Jaakko Tapanaisen kanssa ja hopeaa suurpujottelussa. Lisäksi hän oli seitsemäs pujottelussa ja yhdeksäs alppiyhdistetyssä. Saman vuoden nuorten MM-kilpailuissa Narvikissa hän oli parhaimmillaan alppiyhdistetyssä kahdeksas. Vuonna 2022 hän oli nuorten MM-kilpailuissa joukkuekilpailussa viides, alppiyhdistetyssä kuudes ja pujottelussa seitsemäs. Aiemmin samana vuonna hän kilpaili Pekingin olympialaisissa mutta hänen pujottelukisansa päättyi keskeytykseen ensimmäisessä laskussa. Hän saavutti nuorten MM-kilpailuissa pronssia syöksylaskussa 2024. Milanon ja Cortinan olympialaisissa 2026 hän oli supersuurpujottelussa 23:s ja syöksylaskussa 28:s sekä keskeytti pujottelun.

Pohjolainen kilpaili maailmancupissa ensimmäisen kerran Levillä marraskuussa 2019. Ensimmäiset maailmancupin pisteensä hän saavutti kolmannessa maailmancupin kilpailussaan Levillä marraskuussa 2020 sijoituttuaan 27:nneksi. Parhaimmillaan hän on sijoittunut 14:nneksi Schladmingin pujottelussa tammikuussa 2022. Alppihiihdon Eurooppa-cupin osakilpailuissa hän on sijoittunut kaksi kertaa toiseksi.

Pohjolainen loukkaantui tammikuussa 2021 kaaduttuaan harjoituksissa Italiassa. Hänen polvensa eturistiside ja kierukka vaurioituivat ja niiden parantumisen kisakuntoon arvioitiin vievän noin puoli vuotta. Hän palasi kilpailuihin marraskuussa 2021. Kauden 2021–2022 lopulla hän loukkaantui jälleen leikkauskuntoon: huhtikuussa Levillä hänen polvensa ristiside meni poikki. Hänet leikattiin 5. toukokuuta 2022 ja vammasta toipuminen vei niin kauan ettei hän kilpaillut kaudella 2022–2023.

Rosa Pohjolaisen isoveli Jesper Pohjolainen on maajoukkuetason alppihiihtäjä.

## Lähteet

## Aiheesta muualla
Wolzogen

**Wolzogen** on muun muassa seuraavien saksalaisten nimi:

* Alfred von Wolzogen (1823–1883), näytelmäkirjailija ja teatterinintendentti
* Caroline von Wolzogen (s. *von Lengefeld*; 1763–1847), kirjailija
* Christoph von Wolzogen (s. 1948), filosofi
* Elsa Laura von Wolzogen (1876–1945), lied-laulaja, Ernst von Wolzogenin puoliso
* Ernst von Wolzogen (1855–1934), kulttuurikriitikko, kirjailija ja kirjallisen kabareen perustaja, Alfred W:n poika
* Ernst Ludwig von Wolzogen (1723–1774), lähetystöneuvos
* Hans von Wolzogen (1848–1938), musiikkikirjailija, erikoistui Richard Wagneriin, Alfred W:n poika
* Henriette von Wolzogen (1745–1788), Friedrich von Schillerin suosija
* Johann Ludwig von Wolzogen (1600–1661), teologi
* Ludwig von Wolzogen (1773–1845), kenraali, diplomaatti
* Matthias von Wolzogen (1588–1665), Oldenburgin salaisen neuvoston johtaja
* Wilhelm von Wolzogen (1762–1809), Friedrich von Schillerin opiskelutoveri
Juovapyrstötanssija

**Juovapyrstötanssija** (*Pipra fasciicauda*) on tanssijoihin kuuluva lintulaji. Lajia tavataan laajalta alueelta Etelä-Amerikasta.

## Koko ja ulkonäkö

Juovapyrstötanssija on pienikokoinen lintu ja voi kasvaa noin 11 cm pitkäksi. Sukupuolet eroavat toisistaan ulkonäöltään. Juovapyrstötanssijakoiraan pää on punainen lukuun ottamatta keltaista otsaa ja kurkkua. Selkä ja siivet ovat mustat ja siivissä on valkoisia laikkuja. Lyhyt pyrstö on väriltään musta ja yläpinnalla on valkoinen poikkijuova. Koiraan rinta on punainen ja vatsa keltainen. Naaraslintu on päästään, selästään ja siivistään oliviivinvihreä ja rinnastaan ja vatsastaan keltainen.

## Levinneisyys ja elinympäristö
Juovapyrstötanssijan levinneisyys ulottuu Perusta Brasiliaan ja Argentiinan pohjoisosiin. Lajin elinympäristöä ovat galleriametsät ja muut alankojen metsät. Yleensä se liikkuu metsien alakerroksissa.

## Lähteet
Shkëlqim Troplini

**Shkëlqim Troplini** (1. lokakuuta 1966 – 9. marraskuuta 2020) oli albanialainen painija, joka kilpaili vuoden 1996 kesäolympialaisissa.

Troplini kuoli 7. marraskuuta 2020 COVID-19:ään 54-vuotiaana COVID-19-pandemian aikana Albaniassa.

## Lähteet
Bibbin piirikunta (Alabama)

**Bibbin piirikunta** on Yhdysvaltojen Alabamassa sijaitseva piirikunta, jossa asuu 22&nbsp;394 asukasta. Se perustettiin 7. helmikuuta 1818 ja sen pääkaupunki on Centreville.

## Historia
Bibbin piirikunta perustettiin 7. helmikuuta 1818 Cahaban piirikunnan nimellä, mikä tuli piirikunnan halkaisevan joen nimestä. Sen nimi muutettiin nykyiseksi vuonna 1820 Alabaman ensimmäisen kuvernöörin, William Wyatt Bibbin, kunniaksi.

## Väestö
Bibbin piirikunnassa asui vuoden 2010 väestönlaskennan mukaan 22&nbsp;915 asukasta, ja nyt se olisi vuonna 2019 laskenut hieman 22&nbsp;394 asukkaaseen. Kotitalouksia on 6&nbsp;840. Keskimäärin yhdessä kotitaloudessa asuu 2,99 ihmistä. Miehiä on piirikunnassa selvä enemmistö (53,3&nbsp;%). Ulkomailla piirikunnan väestöstä on syntynyt 1,4&nbsp;%. Väestötiheys piirikunnassa on 36,8 asukasta neliökilometrillä.

## Lähteet

## Aiheesta muualla
Suzuki Vitara

**Suzuki Vitara** on Suzukin vuodesta 1988 lähtien valmistama automalli, jonka kaksi ensimmäistä sukupolvea ovat erillisrungolle perustuvia katumaastureita ja tämän jälkeiset sukupolvet itsekantavalle korille perustuvia crossovereita. Japanissa mallia on alusta asti myyty nimellä **Suzuki Escudo**, mutta autolla on ollut myös useita muita nimiä eri markkina-alueilla.

## Suzuki Vitara ET/TA (1988–1998)

Ensimmäisen sukupolven malli esiteltiin vuonna 1998 Japanissa Escudo-nimisenä. Yhdysvalloissa mallia myytiin nimillä **Suzuki Sidekick**, **Chevrolet Tracker** ja **Geo Tracker**. Kanadassa mallin nimiä olivat lisäksi **GMC Tracker**, **Asüna Sunrunner** ja **Pontiac Sunrunner**. Espanjassa mallia valmistettiin ja myytiin Vitaran rinnalla nimillä **Santana 300** ja **350**. Japanin markkinoilla mallia myytiin lisäksi **Mazda Proceed Levante** -nimisenä.

Alkuperäinen korimalli oli kolmiovinen, ja se oli saatavana myös kangaskattoisena versiona. Vuonna 1990 sen rinnalle esiteltiin lisäksi pidennetty viisiovinen versio. Ensimmäisen sukupolven Vitaraan perustuu myös kaksiovinen, T-top-tyylisellä katolla varustettu Suzuki X-90.
 

## Suzuki Vitara FT/GT (1998–2005)

Toisen sukupolven malli esiteltiin vuoden 1998 alkupuolella viisiovisena korimallina. Kangaskattoinen kolmiovinen versio esiteltiin seuraavana vuonna ja sen kovakattoinen versio puolestaan vuonna 2000. Useimmilla vientimarkkinoilla auto sai nimen **Grand Vitara**, ja Pohjois-Amerikassa sitä myytiin edelleen nimellä **Chevrolet Tracker**. Japanissa myös Mazda-merkkinen versio oli yhä saatavana. Toisen sukupolven malliin perustuu pidennetty, seitsemänpaikkainen Suzuki XL-7. Markkina-alueesta riippuen mallinimi vaihteli, esimerkiksi Euroopassa auto tunnettiin nimellä Grand Vitara XL-7.

Vuoden 2002 Euro NCAP -kolaritestistä Grand Vitara sai tulokseksi kolme tähteä viidestä. 

## Suzuki Vitara JT (2005–2015)

Kolmannen sukupolven malli muuttui perusrakenteeltaan itsekantavalle korille perustuvaksi. Korimalleina säilyivät kolmi- ja viisiovinen. Uusi XL7 ei enää perustunut Vitaraan, vaan se oli rakennettu General Motorsin kehittämälle Theta-pohjalevylle.

Vuoden 2007 Euro NCAP -kolaritestistä Grand Vitara sai tulokseksi neljä tähteä viidestä.

Vuonna 2012 auto sai muun muassa uudistetun etusäleikön ja etupuskurin. 

## Suzuki Vitara LY (2015–)

Neljännen sukupolven Vitara esiteltiin Pariisin autonäyttelyssä lokakuussa 2014. Auto on selvästi edeltäjäänsä pienempi kooltaan, sillä sen kokonaispituus lyheni 30 senttimetrillä. Mallin Grand Vitara -nimestä luovuttiin ja ainoa korimalli on viisiovinen. 

Vuoden 2015 Euro NCAP -kolaritestistä Vitara sai tulokseksi täydet viisi tähteä. 

Pariisin autonäyttelyssä lokakuussa 2018 esiteltiin kasvojenkohotuksen kokenut Vitara. Suurimmat muutokset kohdistuivat keulan ilmeeseen, jossa esimerkiksi etusäleikköä oli uudistettu. 

## Lähteet

## Aiheesta muualla
Knut Uno Axel Samuel von Troil

**Knut Uno Axel Samuel von Troil** (25. joulukuuta 1831 Nousiainen – 13. maaliskuuta 1905 Pohja) oli suomalainen upseeri ja valtiopäivämies. 

Von Troilin vanhemmat olivat  kuvernööri, vapaaherra Samuel Werner von Troil ja Johanna Maria von Kothen ja puolisot vuodesta 1860 Natalia Charlotta Amalia Hisinger (k. 1875) ja vuodesta 1877 Alexandrine Vilhelmina von Guthann (k. 1916). Von Troil tuli ylioppilaaksi 1849. Hänestä tuli nuorempi aliupseeri Suomen kaartiin 1850, portepévänrikki 1851, vänrikki 1853, aliluutnantti ja luutnantti 1854, alikapteeni 1859, kapteeni 1863 ja everstiluutnantti 1868. Sotapalveluksesta hän erosi everstinä 1871. Von Troil toimi Uudenmaan läänin läntisen piirin virkatalontarkastajana 1876–1884 ja oli samalla esikuntaupseeri 1. Uudenmaan tarkk'ampujapataljoonan reservipiirissä vuodesta 1882. Hän sai siirron kantahenkilöstöön everstiluutnanttina 1884, mistä tehtävästä hän erosi 1890. Von Troil oli aatelissäädyssä edustaja valtiopäivillä 1867 ja 1877–1878.

Vapaaherra, tilanomistaja ja valtiopäivämies Hjalmar Fridolf Samuel von Troil oli Knut Uno Axel Samuel von Troilin poika. Hänen veljensä ja isänsä kaima Samuel Werner von Troil oli  puolestaan senaattori, vapaaherra, keisarin hovin kamariherra ja aateliston maamarsalkka.

## Lähteet
Blountin piirikunta (Alabama)

**Blountin piirikunta** on piirikunta Yhdysvaltain Alabaman osavaltiossa. Sen väkiluku oli vuonna 2019 57&nbsp;826, ja se olisi noussut 0,9 prosentilla vuoden 2010 väestönlaskennasta, jolloin väkiluku oli 57&nbsp;322. Väestön mediaani-ikä on 40,8 vuotta. Väestöstä jopa 89,3% äänesti Donald Trumpia Yhdysvaltain 2016 presidentinvaaleissa ja republikaanien kannattajien osuus väestöstä vain nousee jokaisissa vaaleissa. Piirikunta perustettiin vuonna 1818.

Piirikunta on nimetty Tennesseen kuvernöörin Willie Blountin (1768–1835) mukaan.

## Historia
Blountin piirikunta perustettiin 7. helmikuuta 1818 lähes kaksi vuotta ennen kuin Alabamasta tuli osavaltio. Vuonna 1820 piirikunnassa asui vain 2&nbsp;415 asukasta.

## Maantiede
Blountin piirikunnan pinta-ala on 651 neliökilometriä, josta 5,9 neliökilometriä (0,9%) on vettä.

## Lähteet
Aksjonov

**Aksjonov** on muun muassa seuraavien henkilöiden sukunimi:

* Nikolai Aksjonov  (s. 1970), venäläinen soutaja ja olympiamitalisti
* Sergei Aksjonov (s. 1972), venäläinen poliitikko
* Vasili Aksjonov (1932–2009), venäläinen kirjailija
* Vladimir Aksjonov (1935–2024), neuvostoliittolainen kosmonautti.
Barbourin piirikunta (Alabama)

**Barbourin piirikunta** on piirikunta itäisessä Alabamassa, Yhdysvalloissa. Sen hallinnollinen keskus on Clayton. Se perustettiin vuonna 1832. Piirikunnassa asuu 24 686 asukasta (2019) ja sen väkiluku laski 2010–2019 välillä 10,1 prosentilla. Barbourin piirikunnan maapinta-ala on 884,88 neliökilometriä, joten väestötiheys on 31 asukasta neliökilometrillä.

Piirikunta on nimetty Virginian kuvernöörin ja senaattorin James Barbourin (1775-1842) kunniaksi.

## Väestö
Barbourin piirikunnassa asui vuoden 2019 arvion mukaan 24 686 asukasta. Kotitalouksia on 9 186, joista 76,1 % omistaa tietokoneen. Väestöstä enemmistö (52,9 %) on miehiä. Yli 65-vuotiaita väestöstä on 19,7 % ja alle 18-vuotiaita 20,6 %. Veteraaneja piirikunnassa asuu 1 561. Ulkomailla syntyneitä on 2,5 % koko väestöstä.

### Väestönkehitys

Lähteet: 

## Lähteet
Opočno

**Opočno** on kaupunki Rychnov nad Kněžnoun piirikunnassa Hradec Královén läänissä Tšekin tasavallassa. Kaupungin tärkein nähtävyys on renessanssiaikainen linna joka rakennettiin vuosina 1560–1569 entisen keskiaikaisen linnan paikalle.

## Lähteet

## Aiheesta muualla
Elsa Ryti

**Elsa Maria Ryti** (8. helmikuuta 1895 Huittinen – 16. heinäkuuta 1931 Württemberg, Saksa) oli suomalainen lääkäri ja Helsingin yliopiston bakteriologian ja serologian dosentti. Hän oli yksi ensimmäisiä lääketieteelliseen perustutkimukseen omistautuneita suomalaisia naislääkäreitä.

Elsa Rytin vanhemmat olivat tilanomistaja Karl Evert Karlinpoika Ryti (aikaisemmin Mauriala) ja emäntä Ida Vivika Junttila. Hänen vanhempi veljensä oli presidentti Risto Ryti. Elsa Ryti pääsi ylioppilaaksi Rauman yhteislyseosta vuonna 1913. Hän valmistui Helsingin yliopistosta lääketieteen kandidaatiksi 1917, lääketieteen lisensiaatiksi 1921 sekä lääketieteen ja kirurgian tohtoriksi 1924. 

Elsa Ryti oli Suomen sisällissodan jälkeen Tampereella punaisten sotavankileirin lääkärinä toukokuulta 1918 joulukuun loppuun 1918. Lisensiaatiksi valmistuttuaan hän alkoi toimia yksityislääkärinä Helsingissä ja oli Helsingin yleisen sairaalan II sisätautien osastolla avustajalääkärinä ja apulaisopettajana 1921-1923 sekä I sisätautien osastolla assistenttilääkärinä vuodesta 1926 alkaen. Hän työskenteli samanaikaisesti bakteriologis-serologisessa laboratoriossa ja vuonna 1926 hänestä tuli Helsingin yliopiston bakteriologian ja serologian dosentti. Ryti teki opintomatkoja vuonna 1926 Kööpenhaminaan ja vuonna 1927 Pariisiin. Hän julkaisi tutkimuksia ja kirjoituksia lääketieteellisissä julkaisuissa ja käsitteli muun muassa bakteeritautien kemoterapiaa ja pernisiöösin anemian hoitoa. Hän kirjoitti myös yleistajuista terveydenhoitoa käsitelleitä artikkeleita Kotiliesi–lehteen.

Elsa Ryti sairasti keuhkotuberkuloosia, samaan sairauteen oli vuonna 1922 kuollut hänen nuorempi, vuonna 1901 syntynyt sisarensa Hanna. Hänelle tehtiin Suomessa osittainen thoracoplastia eli rintakehänmuovausleikkaus tuberkuloottisen keuhkopussintulehduksen vuoksi. Hän lähti sitten keväällä 1931 Saksaan opinto- ja virkistysmatkalle. Matkan aikana hän oli hoidettavana Württembergissä Schönberg–Neuenburgin tuberkuloosiparantolassa, jossa hänelle tehtiin laajennettu thoracoplastia. Elsa Ryti kuoli leikkausta seuranneena päivänä aivoveritulppaan viittaaviin oireisiin.  
__NOTOC__
## Julkaisuja
* *Studien über das kulturelle und agglutinatorische Verhalten des Proteus vulgaris unter besonderer Berücksichtigung der x-Stämme*, Helsingin yliopiston väitöskirja. Helsinki 1923
* *Bakteriologisserologisten harjoitustöiden opas*; kirj. Elsa Ryti ja Carl Nyberg. Otava 1928
* *Tuberkuloosin kemoterapiasta*. Helsinki 1929
* *Über die Isoagglutinationsgruppen der Finnen*. Annales Academiae scientiarum Fennicae, Series A 31, 4. Suomalainen tiedeakatemia, Helsinki 1931

## Toimitustöitä
* Ingeborg Schager ja Gertrud Bergström : *Sokeritautisen keittokirja* ; suomeksi toimittanut Elsa Ryti. WSOY 1927
* *Kodin lääkärikirja: neuvonantaja terveille ja sairaille*, toimittajat Gösta Becker ja Elsa Ryti. 4. painos Otava 1931

## Lähteet

## Aiheesta muualla
* Heini Hakosalo : The Ryti case - Language, gender and the rules of the game in Finnish academic medicine in the 1920s, Scandinavian Journal of History, september 2012 37(4)